**MASARYKOVA UNIVERZITA**

**Filozofická fakulta**

**Semestrálna práca – Úvod do umenovedných štúdií**

**Subkultúra : Subkultúra mládeže - hippies**

**2.1.2013**

**Napísala Lucia Bačíková ,I. ročník , Teórie interaktívnych médií komb.**

V šesťdesiatych rokoch dvadsiateho storočia sa do sveta valí nová éra spôsobu života, éra, ktorá počas svojho pomerne krátkeho trvania zanechala po sebe stopy až do súčasnosti. Aj keď dnes je tento štýl života viac menej neriešený , stále vytŕča pomedzi štandardné normy spoločnosti. Hovoríme o akejsi sekte, komunite? Aj takto bola označovaná vlna tisícky ľudí , ktorých hlavným poslaním bola láska a mier. Hnutie hippies, nazývané aj „deti kvetov“ šírili svoju ideológiu obrovskou rýchlosťou a ráznosťou. 14.januára 1967 sa v San Franciscu ( USA- Kalifornia) konala demonštrácia s názvom Human Be-In na, ktorej na seba po prvý krát, upozornili v masovom merítku. Neorganizované hnutie tak ovplyvnilo i dianie za Atlantikom. Cieľom „ hippisákov“ bola láska, mier, vzbura proti spoločnosti, vyjadrenie protestu, priateľstvo, sloboda, promiskuita(i homosexualita), rovnoprávnosť a rovnocennosť medzi človekom a zvieraťom ( vegetariánstvo), do úzadia ide kariéra a peniaze . Na prvý pohľad to vyzerá ako veľmi humanistické a uvedomelé rozmýšľanie, a však miera spĺňania týchto tzv. pravidiel prekročila medze. Hippies sa združovali do skupín či komunít, ktoré potom dodržiavali s radosťou voľnú lásku (free love), ktorá neskôr viedla k pohlavným chorobám. Často užívali drogy –LSD= preto nazývame hippies aj psychadelickou érou. Hovoríme o mainstreamovej kultúre s postupným pridružením náboženstiev ( budhizmus, hinduizmus), filozofie, zvykov.

Hippies má zásadný vplyv na umenie, či už v pozitívnom alebo negatívnom zmysle, dôležitý je však celkový dopad, ktorý pociťujeme ešte i dnes. S ním súvisia i mnohé problémy, ktoré možno označiť za umenovedné . Podieľali sa na vytvorení alternatívneho umenia. Najvýraznejším prejavom bola hudba, ale zároveň jeden z najväčších problémov pre verejnosť. Bola ovplyvňovaná generáciou beatnikov. Vznikli nové hudobné nástroje, experimentovalo sa s novými formami audiovizuálnej hudby. Vznikli nové hudobné štýly ako folk rock, San Francisco rock, western rock,....nebazírovalo sa na presnosti( kvalite) , ale čím bola väčšia jednoduchosť, improvizácia, či revolučnosť, tým viac voľnosti fanúšikovia dostávali. Medzi najvýznamnejších hudobníkov onej doby patrí kapela Beatles, Jefferson Airplane, The Doors, Janis Joplin, Jimi Hendrix. Samotní hudobníci a skupiny do svojich textov zaradili témy kritizujúce spoločnosť, užívanie drog a samozrejme i odpor k vojne. Nie všetky sa priamo dotýkali týchto problémov, niektoré texty len hlásali o kráse života a voľnosti. V auguste 1969 sa konal festival WOODSTOCK( považovaný za praotca všetkých festivalov), na ktorom sa zhmotnili ideály hippies do prvý krát. Zúčastnilo sa až 700 tisíc fanúšikov. 6.decembra 1969, zorganizovala skupina Rolling Stones na automobilovom závodisku Altamont hudobný festival, ktorý mal byť kalifornskou odpoveďou na WOODSTOCK. V skutočnosti práve táto akcia zmarila predstavu o nenásilnej ére hippies. Najatí ochrankári ubodali mladého černocha. Aj keď na jednej strane, piesne sú stále legendárne, otriasli svetom, veľa ľudí umelecké diela i umelcov odcudzuje za to, že sa mnohí z nich nedožili vďaka drogám tridsiatky, či naivnému rozmýšľaniu, ktoré dnes nemá šancu sa stať realitou.

Móda hnutia hippies odstraňovala materializmus, prinášala alternatívne módne trendy, záujem o východné náboženstva a etnické komunity. Nosili dlhé vlasy, pestré a voľné oblečenie. Práve LSD určovalo trendy v móde, názory, životné postoje, výtvarné umenie. Pri užití drogy vnímala osoba živé farby a vzory. Maliari objavili, že svetlo je energia, ktorú možno oslobodiť od plátna, miešali farby, striekali ich na steny, vytvárali pestré vzory, nádherné dúhové kvety a vlniace sa krikľavé obrazce z rôznych farebných škvŕn. Okrem takýchto neoficiálnych prúdov, ovplyvnených užívaním LSD, sa v USA 60. rokov šíri nový smer – pop-art. Plne sa rozvinul v 60. rokoch v New Yorku spoločne s minimalizmom. Bol ovplyvnený ľudovou kultúrou a komerčným hnutím. V pop-arte je príbeh nahradený každodennosťou a masová produkcia nadobúda rovnaký význam ako originalita. Predel medzi vysokým a nízkym umením neexistuje. Najvýznamnejším výtvarníkom pop-artu bol Andy Warhol (1928 – 1987), používajúci techniku sieťotlače, tiež David Hockney (Big Splash, 1967). Rozvíjalo sa aj figuratívne maliarstvo, pôsobil napr. Francis Bacon, ďalším smerom bola postmaliarska abstrakcia (Helen Frankenthaleová, Kenneth Nolard, Frank Stella, E. Kelly...) a pojmové umenie (J. Kosuth).

Ak to celkovo zhrnieme, hlavným problémom bola nespokojnosť so spoločnosťou, nechcú zapadnúť do konzumného životného štýlu Američanov.( nechceli platiť dane) Citová revolúcia šokovala umením, vzťahmi medzi ľudmi ( sú proti rodine), reflektovali na vojnu vo Vietname. Myslím si, že celková myšlienka šírenia mieru je pekná, ba dokonca súhlasím s myšlienkou určitej voľnosti, pestré hudobné i výtvarné umenie je oceňované a vyhľadávané doteraz.

Literatúra :

Josef Smolík : Subkultúry mládeže (Uvedení do problematiky)

Hanák, Ondřej : Slepé rameno mŕtve řeky

Jankowski, Kazimierz :Odvrácená tvář Ameriky : hippie hledají zaslíbenou zemi